ZAPISNIK
8. sjednice Vijeća Mjesnog odbora Trnovčica,
održane 26. siječnja 2025.
u objektu mjesne  samouprave Trnovčica, Trnovčica 2a
s početkom u 19,00 sati

NAZOČNI ČLANOVI VIJEĆA: Krešimir Maretić, Nikola Bošnjak, Josip Badrov, Matej Crnković, Mario Šiško, Marija Vuković, Kruno Popinjač

Predsjedava: Krešimir Maretić, predsjednik Vijeća.
Zapisnik vodi: Matej Crnković 

Predsjednik konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora.
Predsjednik daje na verifikaciju zapisnik 7. sjednice.
[bookmark: _Hlk183365156]	Vijeće jednoglasno prihvaća tekst zapisnika 7. sjednice Vijeća, održane dana 15. prosinca 2025.	
Na prijedlog predsjednika, Vijeće jednoglasno prihvaća i utvrđuje 

DNEVNI    RED

1. Program rada Vijeća Mjesnog odbora Trnovčica u 2026. – donošenje;
2. Izvješće o radu Vijeća Mjesnog odbora Trnovčica u 2025.
3. Zaključak o prijedlogu radova na održavanju nerazvrstanih cesta Mjesnog odbora Trnovčica u 2026. – donošenje zaključka;
4. Pitanja, prijedlozi i obavijesti.


[bookmark: _Hlk193108995]Ad. 1. Program rada Vijeća Mjesnog odbora Trnovčica u 2026. – donošenje;
Predsjednik upoznaje članove Vijeća sa prijedlogom Programa rada VMO Trnovčica za 2026. 
U raspravi sudjeluju svi članovi Vijeća, te Vijeće jednoglasno, donosi 

Program rada Vijeća Mjesnog odbora Trnovčica u 2026.

Program rada Vijeća Mjesnog odbora Trnovčica u 2026. prilaže se  zapisniku i njegov je sastavni dio.

Ad 2. Izvješće o radu Vijeća Mjesnog odbora Trnovčica u 2025.
Predsjednik upoznaje članove Vijeća sa prijedlogom Izvješča o radu Vijeća Mjesnog odbora Trnovčica u 2025.
U raspravi sudjeluju svi članovi Vijeća, te Vijeće jednoglasno, prihvaća  

Izvješće o radu Vijeća Mjesnog odbora Trnovčica u 2025.

Izvješće o radu Vijeća Mjesnog odbora Trnovčica u 2025. prilaže se  zapisniku i njegov je sastavni dio.



Ad 3. Zaključak o prijedlogu radova na održavanju nerazvrstanih cesta Mjesnog odbora Trnovčica u 2026. – donošenje zaključka;

Predsjednik upoznaje članove Vijeća o prijedlogu predsjednika Vijeća Gradske četvrti Gornja Dubrava, predsjednicima više mjesnih odbora na području Gornje Dubrave, da mjesni odbori svoja sredstva predviđena za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program u sklopu Plana malih komunalnih akcija, preusmjere na kvalitetnu rekonstrukciju jedne nerazvrstane ceste na području Gradske četvrti. Mjesni odbor Trnovčica s tog osnova raspolaže iznosom od 18.000 EUR. Prijedlog ulice za takvu rekonstrukciju je Ulica križnog puta.
U raspravi sudjeluju svi članovi Vijeća, te Vijeće jednoglasno, donosi 

ZAKLJUČAK

Vijeće Mjesnog odbora Trnovčica predlaže da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Trnovčica u 2026. izvedu sljedeći radovi – uređivanja i asfaltiranja Ulice križnog puta, koja se nalazi na području Mjesnog odbora Dubrava-središte.

Ad 4. Pitanja, prijedlozi i obavijesti.
Predsjednik upoznaje članove Vijeća s zaključkom bivšeg saziva Vijeća Mjesnog odbora Trnovčica o prijedlogu prioriteta za Izvedbeni Program Zimske službe i prijedlogom lokacija za postavljanje spremnika za sol, donesenim na 40. sjednici Vijeća održanoj 23. rujna 2024.

a)
ZAKLJUČAK
s prijedlozima prioriteta ulica za Izvedbeni program Zimske službe 2024/25.

[bookmark: _Hlk80885188]Vijeće predlaže pojačano čišćenje u zimskim uvjetima sljedećih ulica na području Mjesnog odbora Trnovčica: Ulica Klin, Ulica Trnovčica, Ulica Josipa Stadlera, Ulica Anđela Nuića kojima prometuju vozila javnog gradskog prijevoza te prilaznih ulica prema Župnoj crkvi Marije Majke Crkve i svetog Maksimilijana Kolbea, zatim prema zgradi Mjesne samouprave u Trnovčici i prema Osnovnoj školi Antuna Branka Šimića i to sljedećih ulica: Trnovčica, Julijana Jelenića, Florićeva, Tomaševa, Krotovica i Pavla Papića.

b)
ZAKLJUČAK
s prijedlogom lokacija za postavljanje spremnika za sol

Vijeće Mjesnog odbora Trnovčica predlaže postavljanje spremnika za sol na sljedećim lokacijama: na svim autobusnim postajama na području Mjesnog odbora Trnovčica i to u Ulici Trnovčica i Ulici Josipa Stadlera te kod Župne crkve Marije Majke Crkve i svetog Maksimilijana Kolbea, zatim kod zgrade Mjesne samouprave u Trnovčici i kod Osnovne škole Antuna Branka Šimića.




Predsjednik konstatira da čišćenje sukladno donesenim zaključcima nije funkcioniralo u potpunosti (osim Ulica Klin, Ulica Trnovčica, Ulica Josipa Stadlera, Ulica Anđela Nuića kojima prometuju vozila javnog gradskog prijevoza). Ostale prometnice čišćene su tek za 2-3 dana, a staze na javnim površinama nisu čišćene sve dok snijeg nije sam okopnio.
Na predloženim lokacijama nisu postavljeni spremnici za sol, a tek 4-5 dan nakon oborina, domar je preuzeo sol za posipavanje oko objekta mjesne samouprave.  

Vijeće moli pisano obrazloženje što je od ovih prijedloga (bivšeg saziva VMO Trnovčica ) uvršteno u prioritete zimskog održavanja i što je  sa prijedlogom lokacija za postavljanje spremnika soli.
Također, izvršeno je rušenje borova u ul. Ivana Zovka, a kako još uvijek deblo i grane nisu odvezene, predlaže se hitno uklanjanje istih. 

Završeno u 19,35 sati.

Prilozi:
- Program rada Vijeća Mjesnog odbora Trnovčica u 2026.
- Izvješće o radu Vijeća Mjesnog odbora Trnovčica u 2025.
- Evidencija nazočnosti 8.sjednice VMO Trnovčica
- Izvješće o glasanju na 8. sjednici VMO Trnovčica


KLASA: 024-08/26-003/196
URBROJ:251-13-11-6/009-26-2
U  Zagrebu, 26.siječnja 2026.

Zapisnik sastavio: Matej Crnković
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Trnovčica 
						           Krešimir Maretić   
[bookmark: _GoBack]
